Pressemelding Sandefjord, 31-10-2019

**Det svenske landslaget skal bli Europas beste**

**På fredag avgjøres verdensmesterskapet i lag i STIHL Timbersports. 22 landslag samles i oppgjøret om verdens beste lag i Timbersports, og det svenske landslaget sikter høyt i år. For første gang skal de reise hjem fra VM som det beste laget i Europa. Det norske landslaget trives i rollen som underdog.**

Forrige helg hadde det svenske landslaget en siste samling før VM, som avgjøres fredag og lørdag i Praha. På treningsleir hos lagkaptein Hans-Ove Hansson i Dalarna, Sverige, lå fokuset på å trene seg sammen som et lag, der det svenske laget har gode sjanser for å nå langt. Historisk sett er den beste plasseringen en fjerdeplass under VM i 2014. De siste årene har laget vært nære ved å sette ny svensk rekord. I forkant av årets mesterskap har alle de svenske atletene trent hardt for å kunne henge med i verdenseliten.

– Vi er i bra form, og i år er vi ekstra revansjesugne! Det er hard konkurranse om topplasseringene, men det er selvsagt en drøm å stå på pallen, sier Calle Svadling.

**Vil bli beste europeiske lag**

I flere år har de store nasjonene USA, Canada, Australia og New Zealand kjempet i toppen, og det er i disse landene sporten har sine røtter. I årets VM er det mange gode landslag, og flertallet er fra Europa. Det svenske landslaget er i god form og satser på å stå igjen som det beste europeiske laget når konkurransen er avgjort fredag kveld.

– Vi har aldri hatt så gode muligheter som vi har i år, og må ned på rundt ett minutt hvis vi skal sloss mot lag som Tyskland, Polen og Tsjekkia, sier lagkaptein Hans-Ove Hansson.

**Norge er underdog**

Også det norske landslaget hadde forrige helg en siste treningssamling før VM. Landslaget har tilgang på en treningshall i Åsmarka, som gjør at de kan trene innendørs i all slags vær. Det norske atletene tapte for svenskene under Nordisk mesterskap i august, men har trent hardt og vist fremgang i år. Målet deres er å forbedre plasseringen fra VM på hjemmebane i 2017, der de ble nummer 11.

– Jeg velger å heller være litt underdog enn å være stor i kjeften. Svenskene har vært store i kjeften før, det kler dem godt, sier lagkaptein Ole Ivar Lierhagen.

Hvordan det går med de norske og svenske gutta mot verdenseliten avgjøres fredag kveld fra klokken 19:00. I løpet av kvelden skal verdensmesteren i lag i STIHL Timbersports 2019 kåres.

**Det svenske landslaget 2019**

Pontus Skye, Leksand

Calle Svadling, Bjursås

Johannes Eriksson, Avesta

Emil Hansson, Bergkarlås

Ferry Svan, Vansbro

**Det norske landslaget 2019**

Ole Ivar Lierhagen, Brumunddal

Vebjørn Bleka Sønsteby, Brøttum

Jon Arne Borg Engø, Arneberg

Ole Magnus Syljuberget, Mesnali

**Historikk verdensmestere**

|  |  |  |  |
| --- | --- | --- | --- |
| **År** | **Sted** | **Verdensmestere lag** | **Verdensmestere individuelt** |
| 2018 | Liverpool, Storbritannia | Australia | Laurence O’Toole, AUS |
| 2017 | Lillehammer, Norge | New Zealand | Jason Wynyard, NZL |
| 2016 | Stuttgart, Tyskland | Australia | Jason Wynyard, NZL |
| 2015 | Poznan, Polen | Australia | Jason Wynyard, NZL |
| 2014 | Innsbruck, Østerrike | Australia | Jason Wynyard, NZL |
| 2013 | Stuttgart, Tyskland | New Zealand | Brad de Losa, AUS |

 Billetter til VM 2019 i STIHL TIMBERSPORTS® er nesten utsolgt, med bare noen få billetter til lagkonkurransen på fredag igjen. Dagsbillett koster 490 CZK og fås på <https://www.stihl-timbersports.com>

**Dato:**

Fredag 1. november: VM lag 2019, 19:00

Lørdag 2. november: VM individuelt 2019, 19:00

**Sted:**

Industrial Palace, Výstaviště, 170 00 Praha 7-Bubeneč, Tsjekkia

**Livestream:**

Konkurransene begge dager vil livestreames på:

[www.stihl-timbersports.com](http://www.stihl-timbersports.com), <https://www.facebook.com/stihltimbersports>, <https://www.youtube.com/user/STIHLTIMBERSPORTStv> og <https://www.twitch.tv/stihltimbersports>

**Om STIHL TIMBERSPORTS®**

* STIHL Timbersports slik vi kjenner det i dag startet i USA 1985, men har sitt utspring i skogshuggerkonkurranser på 1800-tallet. Timbersports er en profesjonell serie konkurranser i ekstremsport med lokale, regionale, nasjonale og internasjonalle konkurranser.
* Sverige arrangerte den internasjonale konkurransen Champions Trophy på Tjolöholms Slott utenfor Göteborg i mai 2019. Norge arrangerte VM på Lillehammer både i 2012 og i 2017. Høsten 2020 arrangeres VM i Göteborg.
* VM i Timbersports er den siste konkurransen i sesongen, og kårer en verdensmester både individuelt og i lag. I det individuelle mesterskapet konkurrerer de 12 atletene som er best ranket i verden, og i lag gjør 22 landslag opp om verdensmestertittelen.
* Individuelt konkurrerer atletene i seks grener; tre med øks, to med motorsag og en med sag. Atletene konkurrerer i spektakulære grener som blant annet Springboard, der de skal klatre til toppen av en stamme to meter over bakken og hugge gjennom med øks. Grenen Hot Saw er finalegrenen, og inkluderer en spesialbygget motorsag med ca 62 hestekrefter med wankelmotor, enten fra en vannscooter eller en snøscooter.
* Atletene testes i utholdenhet, styrke og teknikk når de skal hugge og sage seg gjennom treblokkene på kortest mulig tid.
* **I Norge og Sverige er sporten i vekst, og globalt lokker TIMBERSPORTS® over 20 millioner fans. Her i Norge sender TV2 fra STIHL Timbersports, og mesterskapet dekkes av TV-kanaler verden over.**

**Les mer på** [**https://www.stihl.no/stihl-timbersports.aspx**](https://www.stihl.no/stihl-timbersports.aspx)**.**

**Pressekontakt**

**For ytterligere informasjon, ta kontakt med:**

Benedicte Movik, markedskoordinator, (+47) 94 14 45 24, benedicte.movik@stihl.no

**Ved interesse for å begynne med Timbersports, ta kontakt med:**

John-Olaf Bogerud, ekspertkommentator, (+47) 90 12 75 89, john-olaf.bogerud@stihl.no

Ytterligere tekstunderlag og bilder finnes på STIHL nyhetsrom på Mynewsdesk: <http://www.mynewsdesk.com/se/andreas-stihl-norden-ab>

Videomateriale finnes på STIHL TIMBERSPORTS® offisielle Youtube: <https://www.youtube.com/user/STIHLTIMBERSPORTStv>

Mer informasjon om sporten, samt bilde- og videomateriell finnes på

[**www.stihl-timbersports.com**](http://www.stihl-timbersports.com) **eller
I mediebanken på** [**http://media.stihl-timbersports.com**](http://media.stihl-timbersports.com) **(tilgang trengs)**

Bilder kan brukes vederlagsfritt i redaksjonell sammenheng mot kreditering med “Bilde: STIHL TIMBERSPORTS**®”**

STIHL TIMBERSPORTS® er et registrert varemerke av ANDREAS STIHL AG & Co. KG.

For mer informasjon se [www.stihl-timbersports.com/about-timbersports.aspx](http://www.stihl-timbersports.com/about-timbersports.aspx)